cyanic-selkie/wikianc huggingface dataset:
โรงเรียนไชยวานวิทยา
ประวัติ
โรงเรียนไชยวานวิทยาเดิมเป็นโรงเรียนราษฎร์   ตั้งขึ้นเมื่อวันที่  17   พฤษภาคม พ.ศ. 2500 ที่ วัดไชยนาถวราราม หมู่ที่ 2 ตำบลไชยวาน อำเภอไชยวาน จังหวัดอุดรธานี โดย นายเพ็ง ไชยวาน กำนันตำบลไชยวาน  เป็นเจ้าของและผู้จัดการ  ต่อมาได้โอนกิจการให้นายเพ่ง  โพธิจินดา เป็นเจ้าของและผู้จัดการ จนกระทั่งถึงวันที่ 6 พฤษภาคม  พ.ศ. 2509  พระครูสุทธิสมณวัตร เจ้าคณะอำเภอไชยวานและเจ้าอาวาสวัดไชยนาถวราราม ได้รับอนุญาตให้เป็นเจ้าของ  โดยมีนายเพ่ง  โพธิจินดา เป็นผู้จัดการเช่นเดิม  จนถึงวันที่ 8  พฤษภาคม  พ.ศ. 2520 เจ้าของและผู้จัดการได้ขอยุบกิจการ  จึงได้โอนกิจการโรงเรียนให้เป็นของรัฐบาล เมื่อวันที่  20  พฤษภาคม  พ.ศ. 2520 (ตามประกาศกระทรวงศึกษาธิการ)  และได้ทำการย้ายมาก่อตั้งอยู่สถานที่แห่งใหม่ ณ เลขที่ 7 หมู่  11 บ้านค่ายเสรี ตำบลไชยวาน อำเภอไชยวาน  จังหวัดอุดรธานี  เนื้อที่ 33 ไร่ 2 งาน 70 ตารางวา เมื่อวันที่ 7 กรกฎาคม พ.ศ. 2520 โดยใช้ชื่อเดิมว่า  “โรงเรียนไชยวานวิทยา” สังกัดกรมสามัญศึกษา กระทรวงศึกษาธิการ
โรงเรียนไชยวานวิทยา จึงได้ถือเอาวันที่  7  กรกฎาคม ของทุกปี เป็นวันคล้ายวันสถาปนาโรงเรียน สืบมา โดยโรงเรียนร่วมกับศิษย์เก่าและชุมชนบ้านค่ายเสรี ได้จัดกิจกรรมต่าง ๆ อาทิ การร่วมทำบุญตักบาตร   ร่วมถวายภัตตาหารเช้าแด่พระสงฆ์ เป็นต้น เป็นประจำทุกปี  ต่อมาโรงเรียนได้เปลี่ยนมาสังกัดกรมสามัญศึกษา กระทรวงศึกษาธิการ เมื่อ ปี พ.ศ. 2521 และผ่านการรับรองเป็น โรงเรียนต้นแบบ  ๑ อำเภอ ๑ โรงเรียนในฝัน ของสำนักงานคณะกรรมการการศึกษาขั้นพื้นฐาน (สพฐ ) กระทรวงศึกษาธิการ เมื่อ ปี พ.ศ. 2549
ปัจจุบันโรงเรียนไชยวานวิทยา สังกัดสำนักงานเขตพื้นที่การศึกษามัธยมศึกษาอุดรธานี สำนักงานคณะกรรมการการศึกษาขั้นพื้นฐาน กระทรวงศึกษาธิการ เปิดสอนในระดับชั้นมัธยมศึกษาตอนต้น และมัธยมศึกษาตอนปลาย โดยใช้หลักสูตรสถานศึกษาที่สอดคล้องกับหลักสูตรแกนกลางการศึกษาขั้นพื้นฐาน  พ.ศ. 2551
แผนการเรียน
แผนการเรียนของโรงเรียนไชยวานวิทยา แบ่งได้ ดังนี้
มัธยมศึกษาตอนต้น
สำหรับมัธยมศึกษาตอนต้นมีแผนการเรียนเดียวคือ แผนการเรียนภาคบังคับ
พรรคริพับลิกัน (สหรัฐ)
พรรคริพับลิกัน (Republican Party) หรือ มีชื่อเล่นว่า แกรนด์โอลด์ปาร์ตี (Grand Old Party, อักษรย่อ: GOP) เป็นพรรคการเมืองอนุรักษนิยม ซึ่งเป็นหนึ่งในสองพรรคของสหรัฐที่มีขนาดใหญ่ที่สุด (อีกพรรคหนึ่งคือ พรรคเดโมแครต) พรรคริพับลิกันถูกตั้งชื่อเพื่อสะท้อนคตินิยมทางการเมืองแบบสาธารณรัฐนิยม (republicanism) ซึ่งเป็นคตินิยมที่สำคัญในสมัยสงครามปฏิวัติอเมริกา พรรคนี้ถูกก่อตั้งขึ้นในปี ค.ศ. 1854 โดยแนวร่วมผสมระหว่าง นักเคลื่อนไหวเพื่อต่อต้านสถาบันทาส, นักปฏิรูปเศรษฐกิจ, สมาชิกเก่าของพรรคเนชันแนลริพับลิกัน, สมาชิกเก่าของพรรคแผ่นดินเสรี, และพรรควิก
พรรคริพับลิกันในยุคเริ่มแรก ยึดถือคตินิยมทางการเมืองแบบเสรีนิยมคลาสสิค โดยมีจุดยืนที่ปฏิเสธสถาบันทาส และสนับสนุนการปฏิรูปทางเศรษฐกิจ ภายใต้การนำของอับราฮัม ลินคอล์นและรัฐสภาพรรครีพับลิกัน พรรคสามารถนำประเทศทำลายสมาพันธรัฐอเมริการะหว่างสงครามกลางเมือง รักษาสหภาพและเลิกทาสได้สำเร็จ หลังจากนั้นพรรครีพับลิกันเป็นพรรคใหญ่สุดในการเมืองระดับชาติจนกระทั่ง ค.ศ. 1932 โดยหลังจาก ค.ศ. 1912 อดีตประธานาธิบดีธีโอดอร์ รูสเวลต์และผู้สนับสนุนแยกตัวออกไปตั้งพรรคก้าวหน้า ทำให้อุดมการณ์พรรครีพับลิกันเปลี่ยนเป็นฝ่ายขวา พรรครีพับลิกันเสียเสียงข้างมากในรัฐสภาในช่วงภาวะเศรษฐกิจตกต่ำครั้งใหญ่ (ค.ศ. 1929–1940) ซึ่งโครงการสัญญาใหม่ที่ได้รับความนิยมสูงทำให้พรรคเดโมแครตชนะการเลือกตั้งเป็นส่วนใหญ่ในช่วงสามทศวรรษถัดมา หลังรัฐบัญญัติสิทธิพลเมือง ค.ศ. 1964 และรัฐบัญญัติสิทธิออกเสียง ค.ศ. 1965 ฐานเสียงหลักของพรรคก็เปลี่ยนไป โดยรัฐภาคใต้มักออกเสียงเลือกประธานาธิบดีจากพรรครีพับลิกัน และหลังคำวินิจฉัยของศาลสูงสุดในคดีระหว่างโรกับเวด ค.ศ. 1973 พรรครีพับลิกันเพิ่มการคัดค้านการทำแท้งในแนวนโยบายของพรรคและทำให้ได้เสียงสนับสนุนจากพวกอีแวนเจลิคัล พรรคยังสนับสนุนรัฐบาลขนาดเล็ก การผ่อนปรนระเบียบควบคุม ลดภาษี สิทธิปืน การจำกัดคนเข้าเมืองและคนเข้าเมืองผิดกฎหมาย การจำกัดการทำแท้ง การจำกัดสหภาพแรงงาน และการเพิ่มงบรายจ่ายทางทหาร รวมทั้งยังสนับสนุนการค้าเสรีเพิ่มขึ้นนับแต่คริสต์ศตวรรษที่ 20
ในสมัยใหม่ ฐานประชากรศาสตร์ของพรรคเปลี่ยนไปยังชนชั้นแรงงาน ผู้ที่อาศัยอยู่ในชนบท เพศชาย ชาวภาคใต้และอเมริกันผิวขาวมากขึ้น โดยเฉพาะอย่างยิ่งคริสเตียนอีแวนเจลิคัลผิวขาว ในปีหลัง ๆ พรรครีพับลิกันมีสมาชิกเป็นชนชั้นแรงงานผิวขาว ฺฮิสแปนิกและยิวออร์โธด็อกซ์มากขึ้น ขณะที่เสียการสนับสนุนจากผิวขาวชนชั้นสูงและจบการศึกษาระดับมหาวิทยาลัย   ผู้สมัครชิงตำแหน่งประธานาธิบดีคนล่าสุด คือ ดอนัลด์ ทรัมป์ ซึ่งเป็นประธานาธิบดีสหรัฐคนที่ 45 ระหว่างปี 2017 ถึง 2021 จนถึงปัจจุบันมีประธานาธิบดีจากพรรครีพับลิกันแล้ว 19 คนซึ่งมากกว่าพรรคการเมืองพรรคใดในสหรัฐ ในปี 2022 พรรครีพับลิกันมีผู้ว่าการรัฐ 28 คน ครองสภานิติบัญญัติระดับรัฐ 30 แห่ง และครองทั้งสภาสูง สภาล่างและผู้ว่าการรัฐ (trifecta) ใน 23 รัฐ ผู้พิพากษาศาลสูงสุด 6 คนจาก 9 คนมาจากการแต่งตั้งของประธานาธิบดีพรรครีพับลิกัน
ประวัติ
พรรครีพับบลีกันตั้งขึ้นภายใต้การนำของประธานาธิบดีอับราฮัม ลินคอล์น เมื่อค.ศ. 1854 เป็นแยกตัวของนักการเมืองผู้ที่ไม่เห็นด้วยกับระบอบทาส ออกมาจากพรรควิก (Whig Party) ชื่อพรรครีพับบลีกันเป็นการตั้งชื่อเลียนแบบพรรครีพับบลีกันเก่าดั้งเดิมของสหรัฐซึ่งก่อตั้งโดยประธานาธิบดีโธมัส เจฟเฟอร์สัน การเลือกตั้งประธานาธิบดีในปีค.ศ. 1860 พรรครีพับบลีกันภายใต้การนำของอับราฮัม ลินคอล์น ได้รับชัยชนะท่วมท้นในมลรัฐทางภาคเหนือและได้เป็นประธานาธิบดี เป็นเหตุให้รัฐทางใต้ซึ่งไม่พอใจนโยบายเลิกทาสของลินคอล์นจึงแยกตัวออกไป นำไปสู่สงครามกลางเมืองอเมริกา (American Civil War) สงครามสิ้นสุดลงฝ่ายเหนือได้รับชัยชนะ ทำให้พรรครีพับบลิกันซึ่งชูนโยบายเลิกทาสประสบความสำเร็จและมีชัยชนะในการเลือกตั้งอย่างต่อเนื่องเป็นเวลาประมาณเจ็ดสิบปี ตั้งแต่ค.ศ. 1860 ถึง ค.ศ. 1933 (ยกเว้นในสมัยของประธานาธิบดีวูดโรว์ วิลสัน) ครองเสียงข้างมากทั้งในสภาผู้แทนราษฎรและวุฒิสภามาเกือบจะโดยตลอด เป็นแหล่งที่มาของประธานาธิบดีสหรัฐในสมัยแห่งการฟื้นฟู (Reconstruction) และสมัยแห่งความก้าวหน้า (Progressive Era) ที่สำคัญได้แก่ ยูลิสซิส เอส. แกรนต์ และธีโอดอร์ โรสเวลต์
ในช่วงแรกนั้นนโยบายของพรรครีพับบลีกันมีความเป็นเสรีนิยม ส่งเสริมความก้าวหน้าทางเศรษฐกิจและเทคโนโลยี การขยายอาณานิคม และการส่งเสริมสิทธิของชาวแอฟริกันอเมริกัน จนกระทั่งค.ศ. 1933 นายแฟรงกลิน ดี. โรสเวลต์ แห่งพรรคเดโมแครต ชูนโยบายสังคมเสรีนิยมทำให้พรรครีพับลีกันมีความนิยมที่เสื่อมลงและต้องสูญเสียอำนาจในการบริหารประเทศ รวมทั้งสูญเสียเสียงข้างมากทั้งในสภาผู้แทนราษฎรและวุฒิสภาให้แก่พรรคเดโมแครต ทำให้พรรครีพับบลีกันเป็นพรรคการเมืองฝ่ายค้านเสียส่วนใหญ่ในช่วงเวลาประมาณเจ็ดสิบปี ตั้งแต่ค.ศ. 1933 ถึง ค.ศ. 1994
สวัสดิการ
พรรคริพับลิเชื่อว่าบุคคลควรรับผิดชอบต่อสถานการณ์ของตนเอง พวกเขายังเชื่อว่าภาคเอกชนมีประสิทธิภาพในการช่วยเหลือคนยากจนด้วยการกุศลมากกว่าที่รัฐบาลทำผ่านโครงการสวัสดิการ และโครงการช่วยเหลือทางสังคมมักทำให้รัฐบาลต้องพึ่งพาอาศัยกัน
ค่าจ้างขั้นต่ำ
พรรคริพับลิกันส่วนใหญ่คัดค้านการขึ้นค่าจ้างขั้นต่ำโดยเชื่อว่าการเพิ่มขึ้นดังกล่าวส่งผลกระทบต่อธุรกิจโดยบังคับให้พวกเขาเลิกจ้างและจ้างงานจากภายนอกในขณะที่ส่งต่อต้นทุนให้กับผู้บริโภค
กิมบอล
กิมบอล คือ ฐานที่รองรับแกนหมุนที่ช่วยสนับสนุนในการหมุนรอบตัวเองของวัตถุไปรอบ ๆ แกนเดี่ยวแกนหนึ่งได้อย่างอิสระ ชุดของกิมบอลสามตัว  ตัวหนึ่งติดตั้งอยู่บนตัวอื่น ๆ ที่เหลืออีก 2 ตัวที่มีแกนหมุนทำมุมตั้งฉากซึ่งกันและกัน, อาจจะใช้เพื่อให้วัตถุที่ถูกติดตั้งอยู่บนกิมบอลตัวที่อยู่ด้านในสุดสามารถที่จะรักษาความเป็นอิสระในการหมุนของฐานที่รองรับ (เช่น ในแกนแนวตั้งในภาพเคลื่อนไหวครั้งแรก)  ตัวอย่างเช่น ใช้รักษาการทรงตัวของเรือที่กำลังแล่นฝ่าคลื่นในทะเล, ไจโรสโคป, เข็มทิศเรือ, เตา (stoves), และแม้กระทั่งแก้วเครื่องดื่มที่ผู้ถือกำลังถืออยู่ในมือก็มักจะใช้กิมบอล เพื่อให้วัตถุทั้งหลายเหล่านั้นตั้งตรงคงที่อยู่ในทิศทางที่ควรจะเป็นกับแนวเส้นขอบฟ้าแม้จะมีการโยกคลอนและการเกลือกกลิ้งไปมาของตัววัตถุเหล่านั้นก็ตาม
ชิลลา
อาณาจักรชิลลา (신라; ฮันจา: 新羅, 57 ปีก่อนคริสต์ศักราช — ค.ศ. 935) เป็นหนึ่งในอาณาจักรยุคสามราชอาณาจักรเกาหลีสถาปนาโดยพระเจ้าฮย็อกกอเซ เมื่อ 57 ปีก่อนคริสตกาล (พ.ศ. 486) ซึ่งอาณาจักรชิลลาเกิดจากการรวมตัวกันของอาณาจักรจินฮันกับชนเผ่าต่าง ๆ ทำให้อาณาจักรเติบโตขึ้นแล้วเปลี่ยนชื่อเป็นอาณาจักรชิลลา อาณาจักรชิลลาต้องทำสงครามกับอีก 3 อาณาจักรใหญ่คืออาณาจักรโคกูรยอ อาณาจักรแพ็กเจ และอาณาจักรคายา อยู่นานกว่า 500—600 ปีก่อนที่พระเจ้ามุนมูกษัตริย์องค์ที่ 30 แห่งอาณาจักรชิลลาซึ่งครองราชย์ระหว่าง ค.ศ. 661—681 จะสามารถรวบรวมแผ่นดินได้สำเร็จด้วยการกลืนโคกูรยอและแพ็กเจเข้าเป็นส่วนหนึ่งของชิลลาก่อนที่จะถูกโค่นอำนาจลงในปี ค.ศ. 935
อำเภอท่าคันโท
ท่าคันโท เป็นอำเภอหนึ่งของจังหวัดกาฬสินธุ์ เดิมเป็นเขตท้องที่ของอำเภอสหัสขันธ์ทั้งหมด ก่อนที่จะขอจัดตั้งเป็นกิ่งอำเภอโดยการปกครองบางส่วนออกจากอำเภอสหัสขันธ์ในวันที่ 2 ตุลาคม 2505 และยกฐานะเป็นอำเภอในวันที่ 27 กรกฎาคม 2508
การปกครองส่วนภูมิภาค
อำเภอท่าคันโทแบ่งพื้นที่การปกครองออกเป็น 6 ตำบล 60 หมู่บ้าน
การปกครองส่วนท้องถิ่น
ท้องที่อำเภอท่าคันโทประกอบด้วยองค์กรปกครองส่วนท้องถิ่น 6 แห่ง ได้แก่
คณะกรรมการโอลิมปิกปวยร์โตรีโก
คณะกรรมการโอลิมปิกปวยร์โตรีโก (Comité Olímpico de Puerto Rico อักษรย่อ COPUR, Puerto Rico Olympic Committee, รหัสไอโอซี: PUR) เป็นคณะกรรมการโอลิมปิกแห่งชาติที่เป็นตัวแทนของประเทศปวยร์โตรีโกสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2491 มีสำนักงานใหญ่ตั้งอยู่ที่ประเทศปวยร์โตรีโก เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากปวยร์โตรีโกเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกขององค์การกีฬาแพนอเมริกัน (พีเอเอสโอ)
วิชญ วัฒนศัพท์
วิชญ วัฒนศัพท์ (ชื่อเล่น: โหน่ง) เป็นนักดนตรี, นักแต่งเพลง, โปรดิวเซอร์เพลง ,Music Director และ นักประพันธ์ดนตรีประกอบภาพยนตร์ชาวไทย ซึ่งเป็นที่รู้จักจากการประพันธ์ดนตรีประกอบภาพยนตร์เรื่องต่าง ๆ ผ่านหัวลำโพงริดดิม ซึ่งเป็นค่ายเพลงที่เขาร่วมก่อตั้งและเป็นเจ้าของ
ประวัติ
วิชญ เกิดที่จังหวัดขอนแก่น เติบโตในครอบครัวที่เล่นดนตรี (ทั้งพ่อ และพี่ชายของเขา)
วิชญ จบการศึกษาจากคณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง ในช่วงที่ศึกษาที่คณะสถาปัตยกรรมศาสตร์ เขามีโอกาสได้ประพันธ์ดนตรีประกอบให้กับละครเวที นิทานวิทยุของมูลนิธิยุวพัฒน์ ซึ่งเป็นจุดเริ่มต้นของการประพันธ์ดนตรีประกอบของเขา
อาชีพ
วิชญ เคยเป็นสมาชิกของวงดนตรีทีโบน ในตำแหน่งมือคีย์บอร์ด และเคยเป็นสมาชิกของวงดนตรีละอองฟอง (เฉพาะอัลบั้มแรก)
ในปี พ.ศ. 2542 วิชญ ได้ร่วมกับ นครินทร์ ธีระภินันท์ (กอล์ฟ) ก่อตั้งค่ายเพลงอิสระที่มีชื่อว่า หัวลำโพงริดดิม ต่อมาเขาได้ทำโปรเจกต์ของตัวเองในชื่อ The Photo Sticker Machine
วิชญ ได้ประพันธ์ดนตรีประกอบภาพยนตร์เรื่องแรก คือ คนจร ฯลฯ ซึ่งกำกับโดย อรรถพร ไทยหิรัญ หลังจากนั้น เขาประพันธ์ดนตรีประกอบให้กับภาพยนตร์เรื่องต่าง ๆ เช่น กุมภาพันธ์, บุปผาราตรี, บุปผาราตรี เฟส 2, กระสือวาเลนไทน์ และ สายล่อฟ้า ซึ่งกำกับโดย ยุทธเลิศ สิปปภาค เรื่องรัก น้อยนิด มหาศาล, คำพิพากษาของมหาสมุทร, พลอย และ ฝนตกขึ้นฟ้า ซึ่งกำกับโดย เป็นเอก รัตนเรือง รวมถึงภาพยนตร์หลาย ๆ เรื่องของ จีทีเอช และ จีดีเอช ตั้งแต่เรื่อง เพื่อนสนิท, Season Change, Suck Seed, Bad Genius, One for the Road, บุพเพสันนิวาส ๒ เป็นต้น นอกจากนี้ วิชญยังได้ประพันธ์ดนตรีประกอบละครชุด เช่น Hormone The Series 3, SOS - Side by Side, SOS Shoot Iove you, Bad Genius The Series,  เคว้ง และ แปลรักฉันด้วยใจเธอ เป็นต้น
วิชญ ยังเป็นโปรดิวเซอร์เพลงให้ศิลปิน เช่น ศิลปินในค่ายหัวลำโพงริดดิม ,กฤษดา สุโกศล แคลปป์ และวิโอเลต วอเทียร์ เป็นต้น
อัยย์ พรรณี
ฐณัณญาญ์ ไอยราถิรศักดิ์หรือชื่อในวงการคือ อัยย์ พรรณี วีรานุกูล ชื่อเล่นเดิม ​'จอย'​​ เป็นนักร้อง พิธีกร และดีเจชาวไทย เคยเป็นคอรัสให้นักร้องค่ายคีตา เรคคอร์ดส​ ​เป็นหนึ่งในสมาชิกวงเดอะ ซิตี้ คอรัส (CU Band) และวงเอ็กซิท (Exit) ในปีพ.ศ. 2536 ภายหลังออกอัลบั้มเดี่ยวในช่วงยุคอัลเทอร์เนทีฟ ภายใต้สังกัดโซนี่ มิวสิค โดยมีผลงานเพลงโด่งดังมากมาย เช่น บอกเขาว่าเจอฉัน, เปิดวิทยุ, ฉันรึเปล่า, หยุดไว้แค่นี้, นานเหลือเกิน, ฉันไม่โง่ เป็นต้น
ด้านการศึกษา จบการศึกษาระดับมัธยมศึกษา โรงเรียนเตรียมอุดมศึกษาพัฒนาการ ระดับปริญญาตรี คณะครุศาสตร์ เอกขับร้องสากล จุฬาลงกรณ์มหาวิทยาลัย
ผู้อัญเชิญพระเกี้ยว งานฟุตบอลประเพณีจุฬาธรรมศาสตร์ ครั้งที่47 ปี2534
ศึกษาต่อ Grade 7 Solo Singing Trinity College of Music (London) 1997
ปริญญาโท เอกวิเคราะห์และวางแผนนโยบาย คณะพัฒนาสังคม สถาบันบัณฑิตพัฒนบริหารศาสตร์ (นิด้า)
ผลงานอื่น
ติดตามผลงาน และเรื่องราว ได้ที่ Instagram : ieloveu
เทศมณฑลโลฟา
โลฟา (Lofa) เป็นเทศมณฑลที่อยู่เหนือสุดของประเทศไลบีเรียในภูมิภาคแอฟริกาตะวันตก เป็นหนึ่งในเทศมณฑล 15 แห่งที่ประกอบกันเป็นเขตการบริหารระดับบนสุดของประเทศ แบ่งออกเป็น 6 เขต มีวอยน์จามาเป็นเมืองหลักของเทศมณฑลซึ่งมีเนื้อที่ 9,982 ตารางกิโลเมตร (3,854 ตารางไมล์) จากการสำรวจสำมะโนประชากร ณ ปี พ.ศ. 2551 เทศมณฑลโลฟามีประชากร 270,114 คน จึงเป็นเทศมณฑลที่มีจำนวนประชากรมากที่สุดเป็นอันดับที่ 4 ของประเทศ
Playpark.com
Playpark.com เป็นเว็บไซต์เกมของประเทศไทย Playpark เป็นบริษัทสื่อเกมออนไลน์ภายใต้ บริษัท เอเชียซอฟท์ ซึ่งเป็นผู้นำเกมออนไลน์ในประเทศไทย
Playpark.com เป็นเว็บไซต์ที่มีผู้เข้าชมจากประเทศไทยมากเป็นอันดับที่ 137 (19 กันยายน 2557) จากการจัดอันดับโดยอะเล็กซา
คิม กู
คิม กู (김구; Kim Gu; 11 กรกฎาคม ค.ศ. 1876 — 26 มิถุนายน ค.ศ. 1949) หรือที่รู้จักกันในนามปากกา แพ็กบ็อม (백범; Baekbeom) เป็นประธานาธิบดีคนที่เก้า และต่อมาเป็นประธานาธิบดีคนสุดท้ายของรัฐบาลชั่วคราวแห่งสาธารณรัฐเกาหลี เขาเป็นนักการเมือง, นักการศึกษา และผู้นำของการเคลื่อนไหวเพื่อเอกราชของเกาหลี โดยต่อต้านการยึดครองเกาหลีของญี่ปุ่น ที่อยู่ในช่วง ค.ศ. 1910 ถึง 1945 และกิจกรรมชุมนุมเพื่อรวมเอกราชเกาหลีขึ้นใหม่ ตั้งแต่แบ่งประเทศใน ค.ศ. 1945
แหล่งข้อมูลอื่น
18761949
จีนา แฮสเปล
จีนา เชรี แฮสเปล (เกิด 1 ตุลาคม พ.ศ. 2499) เป็นเจ้าหน้าที่ด้านข่าวกรอง อดีตผู้อำนวยการสำนักข่าวกรองกลางสหรัฐ คนที่ 7 ซึ่งแต่งตั้งโดยประธานาธิบดี ดอนัลด์ ทรัมป์ ในเดือนกุมภาพันธ์ พ.ศ. 2560 และวุฒิสภาสหรัฐได้ลงมติรับรองการเข้ารับตำแหน่งของเธอเมื่อวันที่ 20 พฤษภาคม 2018 ที่ผ่านมา ซึ่งสืบต่อจาก ไมก์ ปอมเปโอ และเธอเป็นสุภาพสตรีคนแรกที่ดำรงตำแหน่งนี้
เธอถูกโจมตีอย่างหนักเมื่อครั้นยังเป็นหัวหน้าทีมปฏิบัติการ CIA ในประเทศไทยเมื่อ พ.ศ. 2545 ซึ่งนักโทษถูกทรมานด้วยความโหดร้าย  ด้วยเหตุนี้เธอจึงได้รับการกล่าวถึงอย่างกว้างขวางว่าเป็นผู้ทรมานอย่างเหี้ยมโหด และถูกกล่าวหาว่าเป็นอาชญากรสงคราม
การรับราชการที่สำนักข่าวกรองกลางสหรัฐ
แฮสเปล ได้เข้าร่วมสำนักข่าวกรองกลางสหรัฐ ใน พ.ศ. 2528 และได้ดำรงตำแหน่งสูงสุดหลายตำแหน่งในหน่วยงานนี้รวมถึงตำแหน่งรองผู้อำนวยการส่วนปฏิบัติการลับแห่งชาติ ภายหลังเป็นหัวหน้าเจ้าหน้าที่ของ โจซ โรดิเกซ ซึ่งเป็นหัวหน้าศูนย์ต่อต้านการก่อการร้ายของสำนักข่าวกรองกลางสหรัฐฯ ในไดอารี่ของเขา ได้เขียนถึงแฮสเปลว่า เธอได้ "ใช้เส้นสาย" ใน พ.ศ. 2558 ในสั่งการทำลายหลักฐานวิดีโอเทปที่เกี่ยวกับฐานปฏิบัติการลับในประเทศไทย
รองผู้อำนวยการส่วนปฏิบัติการลับแห่งชาติ
ใน พ.ศ. 2556 จอห์น เบรนแนน ผู้อำนวยการแผนกข่าวกรองกลางสหรัฐในขณะนั้น เสนอชื่อเธอให้ได้ดำรงตำแหน่งรองผู้อำนวยการส่วนปฏิบัติการลับแห่งชาติ ซึ่งหน้าที่ดำเนินการภารกิจอย่างลับ ๆ ทั่วโลก อย่างไรก็ตาม เธอได้ปฏิเสธตำแหน่งอย่างถาวร เนื่องจากมีการวิพากษ์วิจารณ์เกี่ยวกับการมีส่วนร่วมของเธอในการคุมขังและการสอบปากคำ แฮสเปลเคยดำรงตำแหน่งรองผู้อำนวยการส่วนปฏิบัติการลับแห่งชาติ ฝ่ายข่าวกรองต่างประเทศและปฏิบัติการลับอีกด้วย.
รองผู้อำนวยการสำนักข่าวกรองกลางสหรัฐ
เมื่อวันที่ 2 กุมภาพันธ์ พ.ศ. 2560 ประธานาธิบดี ดอนัลด์ ทรัมป์ แต่งตั้งเธอเป็นรองผู้อำนวยการสำนักข่าวกรองกลางสหรัฐ นแถลงการณ์อย่างเป็นทางการออกมาในวันนั้น ประธานกรรมาธิการสรรหาด้านข่าวกรอง สภาผู้แทนราษฎรสหรัฐ เดวิน นูเนส กล่าวว่า
ต่อมาในวันที่ 8 กุมภาพันธ์ พ.ศ. 2560 สมาชิกของคณะกรรมาธิการข่าวกรองวุฒิสภาสหรัฐหลายคน ได้เรียกร้องให้ทรัมป์พิจารณาทบทวนการแต่งตั้ง แฮสเปลเป็นรองผู้อำนวยการฯ สมาชิกวุฒิสภา เชลดอน ไวท์เฮ้าส์ ได้อ้างถึงสมาชิกวุฒิสภา รอน ไวเดน และ สมาชิกวุฒิสภา มาร์ติน เฮนริช ซึ่งเป็นส่วนหนึ่งของกรรมาธิการฯ ความว่า :
"ผมมีความกังวลอย่างยิ่ง โดยเฉพาะกับการมีรายงานว่าบุคคลนี้มีส่วนเกี่ยวข้องในการทำลายเทปวีดีทัศน์ของ CIA โดยไม่ได้รับอนุญาต ซึ่งเป็นเอกสารเกี่ยวกับการใช้ทรมานของผู้ถูกกักขังสองคน เพื่อนของผมสมาชิกวุฒิสภาไวเดน และ สมาชิกวุฒิสภา เฮนริช กล่าวว่า มีรายละเอียดข้อมูลลับ ๆ ว่าทำไมรองผู้อำนวยการคนใหม่ที่ได้รับการแต่งตั้ง ถึงไม่เหมาะสมสำหรับตำแหน่งและขอให้ข้อมูลเหล่านี้เป็นความลับอีกต่อไป ผมก็รับคำขอของพวกเขา"
15 กุมภาพันธ์ พ.ศ. 2560 สเปนเซอร์ แอคเคอร์แมน ได้รายงานว่า นักจิตวิทยา บรูซ เจนเซ่น และ เจมส์ มิตเชลล์ ผู้ออกแบบโครงการสอบปากคำที่รุนแรงขึ้น ซึ่งได้รับการออกแบบมาเพื่อทำลาย อาบู ซูไบดาห์ และต่อมาได้ถูกใช้ต่อผู้ถูกคุมขังคนอื่น ๆ ที่เรือนจำลับของซีไอเอทั่วโลก เจนเซ่น และ มิตเชลล์กำลังถูกฟ้องร้องโดย สุไลมาน อับดุลลาห์ ซาลิม, โมฮัมเหม็ด อาเหม็ด เบน ซูอุด และ โอเบด อุลลาห์ ที่ถูกทรมานโดยนักจิตวิทยา เจนเซ่น และ มิตเชลล์ กำลังพยายามบังคับให้ แฮสเปลและเพื่อนร่วมงานของเธอ เจมส์ โคทเซน่า เพื่อเป็นพยานในฝั่งของพวกเขา
คณะกรรมการโอลิมปิกเซนต์คิตส์และเนวิส
คณะกรรมการโอลิมปิกเซนต์คิตส์และเนวิส (Saint Kitts and Nevis Olympic Committee, รหัสไอโอซี: SKN) เป็นคณะกรรมการโอลิมปิกแห่งชาติที่เป็นตัวแทนของประเทศเซนต์คิตส์และเนวิสสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2529 มีสำนักงานใหญ่ตั้งอยู่ที่ประเทศเซนต์คิตส์และเนวิส เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากเซนต์คิตส์และเนวิสเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกขององค์การกีฬาแพนอเมริกัน (พีเอเอสโอ)
ปิออตร์ ชูรอฟสกี
ปิออตร์ อันเดรเยวิช ชูรอฟสกี (Пётр Андреевич Щуровский) เป็นคีตกวี และนักดนตรีชาวรัสเซีย ที่ถูกระบุว่าเป็นผู้ประพันธ์ทำนองเพลงสรรเสริญพระบารมี
ประวัติ
ชูรอฟสกี เกิดเมื่อปี ค.ศ. 1850 (พ.ศ. 2393) ในครอบครัวขุนนาง มีพี่ชายเป็นแพทย์ชื่อดัง และเป็นแพทย์ประจำตัวของอันโตน เชคอฟ นักประพันธ์ชาวรัสเซียผู้มีชื่อเสียง ใช้ชีวิตช่วงแรกอยู่ที่กรุงมอสโก และสนใจดนตรีมาตั้งแต่ยังเด็ก ต่อมาได้เข้าศึกษาที่สถาบันศิลปะแห่งกรุงมอสโกที่โด่งดัง ชูรอฟสกีโดดเด่นมากในเรื่องเปียโน หลังจบการศึกษา เขาเริ่มอาชีพด้วยการเป็นนักเปียโน แต่ก็สนใจเรื่องการเป็นหัวหน้าวงดนตรี ข้อเขียนเชิงวิจารณ์ดนตรีรวมทั้งเริ่มเขียนบทโรมานซ์และโน้ตเพลงสำหรับเปียโน
ค.ศ. 1870 (พ.ศ. 2413) เป็นหัวหน้าวงดนตรีโรงโอเปร่าเมืองคาร์คอฟ (ปัจจุบันอยู่ในประเทศยูเครน) ต่อมาได้เป็นหัวหน้าคณะดนตรีโรงละครบอลชอยที่มีชื่อเสียงที่สุดแห่งหนึ่งของโลก แต่ก็ลาออกเพื่อเดินทางไปตามหัวเมืองเพื่อไปปาฐกถาเรื่องดนตรีและศิลปะการแสดง ซึ่งเขาก็ทำได้ดี
นอกจากผลงานเพลงแล้ว ชูรอฟสกีก็ยังมีข้อเขียนเกี่ยวกับดนตรีอยู่หลายชิ้น รวมถึงการแปลผลงานเขียนเกี่ยวกับดนตรี เขาได้พิมพ์หนังสือคู่มือเกี่ยวกับดนตรี รวบรวมชีวประวัตินักดนตรีที่มีชื่อเสียง และในปี ค.ศ. 1890 (พ.ศ. 2433) เขาได้รวบรวมเพลงชาติต่างๆ และจัดพิมพ์เป็นหนังสือ ซึ่งในจำนวนนี้ก็รวมถึงเพลงสรรเสริญพระบารมีของไทยรวมอยู่ด้วย
แต่งานประพันธ์เพลงของเขาไม่เป็นที่รู้จักแพร่หลายเท่ากับงานด้านอื่น ๆ เหตุผลส่วนหนึ่งอาจจะเป็นเพราะเขาเป็นคนที่สุภาพ ถ่อมตัว และเก็บตัวอย่างมาก ตอนหลังเขากลับมาจับงานประพันธ์เพลงอีก แต่ก็ไม่เคยได้รับการตีพิมพ์  ตอนที่เขายังมีชีวิตอยู่ บทละครอุปรากรสำคัญของเขา 2 เรื่อง คือ "บอกดาน คเมลนิตสกี้" และ "สมิธ วาคูล่า" ก็ยังไม่ได้รับการตีพิมพ์
งานของเขาหลายชิ้นชี้ว่า ชูรอฟสกีสนใจประเทศแถบตะวันออก และเขาเคยเดินทางมาท่องเที่ยวแล้วหลายครั้ง แต่ไม่มีหลักฐานที่ระบุว่าเขาเคยเดินทางมายังประเทศไทย
ในส่วนที่เกี่ยวกับการประพันธ์ท่วงทำนองเพลงสรรเสริญพระบารมี มีระบุไว้ว่า เมื่อพระบาทสมเด็จพระจุลจอมเกล้าเจ้าอยู่หัวทรงสดับเสียงดนตรีเป็นครั้งแรก ก็ทรงพอพระทัย จนกระทั่งในปี ค.ศ. 1892 (พ.ศ. 2435) ได้พระราชทานกล่องยานัตถุ์ทำด้วยเงินสลักพระปรมาภิไธยให้แก่ผู้ประพันธ์
ปิออตร์ ชูรอฟสกี เสียชีวิตเมื่อปี ค.ศ. 1908
คณะกรรมการโอลิมปิกเซนต์ลูเชีย
คณะกรรมการโอลิมปิกเซนต์ลูเชีย (Saint Lucia Olympic Committee, รหัสไอโอซี: LCA) เป็นคณะกรรมการโอลิมปิกแห่งชาติที่เป็นตัวแทนของประเทศเซนต์ลูเชียสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2530 มีสำนักงานใหญ่ตั้งอยู่ที่ประเทศเซนต์ลูเชีย เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากเซนต์ลูเชียเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกขององค์การกีฬาแพนอเมริกัน (พีเอเอสโอ)
โฮชี
คว็อน ซุน-ย็อง (Kwon Soon-young; เกิด 15 มิถุนายน ค.ศ. 1996) เป็นที่รู้จักในชื่อทางการว่า โฮชี เป็นนักร้อง นักเต้น และนักออกแบบท่าเต้นชาวเกาหลีใต้ภายใต้สังกัดเพลดิสเอนเตอร์เทนเมนต์ เขาเป็นสมาชิกของวงบอยแบนด์ เซเวนทีน และเป็นหัวหน้าทีมการแสดง เขายังเป็นส่วนหนึ่งของยูนิตพิเศษบีเอสเอส  โฮชีเปิดตัวมิกซ์เทปเดี่ยวชุดแรกชื่อ Spider เมื่อวันที่ 2 เมษายน ค.ศ. 2021
คนปล้นวิญญาณ
คนปล้นวิญญาณ ชื่อภาษาอังกฤษ (Reales) เป็นภาพยนตร์แนว ลึกลับ,สยองขวัญ เป็นภาพยนตร์ไทยอินเตอร์ ดัดแปลงมาจากบทภาพยนตร์ชนะเลิศในเทศกาลภาพยนตร์ที่ประเทศแคนาดา ผลิตโดยบริษัท ฟิล์มเฟรมโปรดักชั่นส์ กำกับการแสดงโดย เดริก เกตส์ นำแสดงโดย นักแสดงชาวไทย ได้แก่ ไปรยา สวนดอกไม้,พิชญะ นิธิไพศาลกุล,ภัณฑิลา ฟูกลิ่น และนักแสดงชาวต่างชาติจากฝั่งอเมริกา  ไรอัน เคลลี่, แมดดิสัน แมคคิลลี่ กำหนดออกฉายในวันที่  21 ธันวาคม พ.ศ. 2560 ร่วมทุนร่วมทุนถึง 3 ประเทศ ไทย, อเมริกา, มาเลเซีย
เรื่องย่อ
คุณเคยสงสัยมั้ยว่า…ทำไมเหตุการณ์บ้าๆ ต้องมาเกิดขึ้นกับคุณ ความคิดนี้เริ่มต้นขึ้น เมื่อ วินนี่ (ปู ไปรยา) และ เอิร์น (แอร์ ภัณฑิลา)บังเอิญไปอยู่ใน ธนาคาร ที่เกิดการปล้นกลางวันแสกๆ โดย 2 โจรต่างชาติ บ๊อบบี้ (ไรอัน เคลลี่) และแฟนสาว จูเวล (เมดิสัน แมคเคลลี่)แผนการหนีตายเกิดขึ้น พร้อมกับ การจับ วินนี่ และ เอิร์น ไปเป็นตัวประกันและใช้ปีนจี้ให้ เชาว์ (กอล์ฟ พิชญะ) โชเฟอร์ชาวจีน ที่ถูกเรียกให้มารอรับหน้าธนาคารให้พาหนีแบบไม่คิดชีวิต ชะตากรรมของตัวประกันแต่ละคนจะเป็นยังไง ? เหตุการณ์ครั้งนี้ เป็นความบังเอิญ หรือ มีเบื้องหลังซ่อนอยู่ ? เมื่อ 5 ชีวิต ที่ต้องหนีตาย ต้องมาพบกับเรื่องลึกลับ ในสถานที่ ที่เหมือนตกอยู่ในฝันร้าย ณ คฤหาสน์ร้างกลางป่า ปมต่างๆ จะค่อยๆ ถูกคลี่คลายออกมา คำตอบ ของความบังเอิญค่อยๆ จะค่อยๆ ถูกเปิดเผย ความลึกลับ เขย่าขวัญ จะค่อยๆ ถูกเปิดโปงและทำให้คุณ อาจไม่เชื่อสายตา และความคิดเมื่อสิ่งที่เห็น อาจไม่ใช้ความจริง สิ่งที่อยู่ตรงหน้าอาจแยกไม่ออกว่า เป็น "คน" หรือ "วิญญาณ" เพราะเรื่องทุกเรื่อง...มักมีเบื้องหลังซ่อนอยู่
การออกฉายและรายได้
ออกฉาย เรต น 15+
วาตาริโรกะฮาชิริไต
วาตาริโรกะฮาชิริไต เป็นกลุ่มย่อยของ วงไอดอล เอเคบีโฟร์ตีเอต ของญี่ปุ่น ภายใต้สังกัด Pony Canyon โดยแสดงเปิดตัวในเดือนมกราคม พ.ศ. 2552
ประวัติ
ในเดือนตุลาคม พ.ศ. 2551 - อาคิโมโตะ ยาสึชิ ได้ประกาศว่าจะกลับมาจัดตั้งยูนิตเมื่อช่วง ทศวรรษที่80 อย่าง Ushirogami Hikaretai โดยเลือกสมาชิก 4 คนจากวง เอเคบีโฟร์ตีเอต ได้แก่ โอตะ ไอกะ, นาคากาวะ ฮารุกะ, ฮิราจิมะ นัตสึมิ และ วาตานาเบะ มายุ ภายใต้สังกัด Pony Canyon ออก Double A-Side ซิงเกิล "Hatsukoi Dash/Aoi Mirai" และซิงเกิลได้ติดอันดับโอริคอนซิงเกิลชาร์ตที่อันดับ 10 และในเดือนเมษายนได้ออกซิงเกิลที่ 2 "Yaruki Hanabi" โดยติดอันดับโอริคอนชาร์ตที่อันดับ 9
ในเดือนพฤศจิกายน พ.ศ. 2552 - ยูนิตนี้ได้ออกซิงเกิลที่ 3 "Kanpeki Guu no ne" โดยได้นำไปใช้เป็นเพลง Ending Theme ของอนิเมะเรื่อง Fairy Tail และซิงเกิลนี้ทำประสบความสำเร็จได้มากกว่า 2 ซิงเกิลแรก โดยที่สามารถทำยอดขายได้ถึง 23,200 แผ่นในสัปดาห์แรก และติดอันดับ 7 โอริคอนชาร์ต และในเดือนกุมภาพันธ์ พ.ศ. 2553 ได้เพิ่มสมาชิกคนที่ 5 เข้ามาในวงคือ คิคุชิ อายากะ
และซิงเกิลแรกในปีพ.ศ. 2553 อย่าง "Akkanbe Bashi" ติดอันดับ 1 โอริคอนชาร์ต
ในวันที่ 30 มิถุนายน พ.ศ. 2553 สมาชิก 2 คนจาก AKB48 คือ อิวาสะ มิซากิ และ โคโมริ มิกะ ได้ถูกเพิ่มเข้ามาใน Watarirouka Hashiritai เพื่อฟอร์มวงเป็น Watarirouka Hashiritai 7 และชื่อได้ถูกเพิ่มมาเพียงแค่ในรายการวิทยุเท่านั้น 2 ซิงเกิลที่ออกมาหลังจากวันที่ 30 มิถุนายนยังคงใช้ชื่อ Watarirouka Hashiritai เหมือนเดิมยังไม่ใช้ Watarirouka Hashiritai 7 และสมาชิกใหม่ 2 คนยังไม่ปรากฏตัวในซิงเกิล และในที่สุดก็เดบิวต์ Watarirouka Hashiritai 7 ด้วยซิงเกิล "Valentine Kiss" ซึ่งเป็นซิงเกิลโคฟเวอร์เพลงของโคคุโช ซายูริ ที่ต้นฉบับแต่งเพลงโดยอาคิโมโตะ ยาสึชิและออกจำหน่ายเมื่อ 25 ปีก่อน
ฮิราจิมะ นัตสึมิได้ประกาศขึ้นออฟฟิเชี่ยลบล็อกว่าจะออกซิงเกิลใหม่ในชื่อของ Watarirouka Hashiritai 7 ในวันที่ 3 สิงหาคม พ.ศ. 2554 และคิคุชิ อายากะยังประกาศเพิ่มเติมในวันที่ 4 กรกฎาคม พ.ศ. 2011 ว่าชื่อเพลงคือ "Hatappi Wink" โดยทั้งฮิราจิมะ นัตสึมิและคิคุชิ อายากะได้บอกว่า "มันเป็นเพลงช่วงหน้าร้อน คึกคักและสดใส"
กีฬาเรือแคนูในโอลิมปิกฤดูร้อน 1960
การแข่งขันเรือแคนูในโอลิมปิกฤดูร้อน 1960 เป็นการแข่งขันกีฬาเรือแคนูในกีฬาโอลิมปิกฤดูร้อนครั้งที่ 17 ที่กรุงโรม ประเทศอิตาลี ระหว่างวันที่ สิงหาคม -  กันยายน พ.ศ. 2503 จัดขึ้นที่สนาม Lake Albano ซึ่งการแข่งขันกีฬาเรือแคนูครั้งนี้มีการแข่งขันทั้งหมด 7 รายการ คือ ประเภททีมชาย 5 รายการ และประเภททีมหญิง 2 รายการ โดยมีนักกีฬาเข้าร่วมแข่งขัน คน จาก  ประเทศ
Neosparton
Neosparton เป็นสกุลของพืชดอกที่อยู่ในวงศ์ Verbenaceae.
ถิ่นกำเนิดคืออเมริกาใต้ตอนใต้
สปีชีส์ในสกุล ได้แก่:
รถบัสพยาบาล
รถบัสพยาบาล, รถบัสแพทย์พยาบาล, แอมบัส, แอมบูบัส หรือเอ็มเอบี เป็นรถประเภทหนึ่งของรถพยาบาลที่ใช้ในการขนส่งและรักษาผู้ป่วยจำนวนมากที่มีการดูแลเหมือนกันกับรถพยาบาล รถประเภทนี้ได้ถูกนำมาใช้ในจุดประสงค์ต่างๆ ได้แก่ ใช้ในการช่วยเหลือจากอุบัติเหตุการประทุษร้ายของมวลชน, การช่วยเหลือเมื่อเกิดภัยพิบัติ, เป็นจุดสำหรับคัดกรองผู้ป่วย, เป็นจุดให้ผู้ป่วยพัก, เป็นที่ทดสอบการเตรียมพร้อมของโรงพยาบาล, เป็นที่พักฟื้นของนักผจญเพลิง, เป็นที่อพยพของโรงพยาบาล, เป็นบ้านพักคนชราชั่วคราว, เป็นที่ของผู้ป่วยที่ต้องการดูแลไม่ก็ผู้ป่วยที่ใช้เก้าอี้ล้อเข็น หรือไว้จัดการปัญหาบางเรื่อง เช่น ปัญหาผู้มึนเมาในใจกลางเมือง รถประเภทนี้สามารถดูแลรักษาสุขภาพได้ผ่านโทรศัพท์มือถือในระหว่างการวิ่งมาราธอน/ทำกิจกรรม หรือเป็นที่ปกป้องร่างกายไม่ให้เหนื่อยล้าไม่ก็เป็นที่พักผ่อนในวันที่อากาศร้อน
เทศมณฑลแกรนด์แบสซา
แกรนด์แบสซา (Grand Bassa) เป็นเทศมณฑลในภาคตะวันตกตอนกลางของประเทศไลบีเรียในภูมิภาคแอฟริกาตะวันตก เป็นหนึ่งในเทศมณฑล 15 แห่งที่ประกอบกันเป็นเขตการบริหารระดับบนสุดของประเทศ แบ่งออกเป็น 8 เขต มีบิวแคนันเป็นเมืองหลักของเทศมณฑลซึ่งมีเนื้อที่ 7,936 ตารางกิโลเมตร (3,064 ตารางไมล์) จากการสำรวจสำมะโนประชากร ณ ปี พ.ศ. 2551 เทศมณฑลแกรนด์แบสซามีประชากร 224,839 คน จึงเป็นเทศมณฑลที่มีจำนวนประชากรมากที่สุดเป็นอันดับที่ 5 ของประเทศ
วัดพระนอน
วัดพระนอน อาจหมายถึง
พระยาอนุสสรธุระการ (จ่าง วัจนะพุกกะ)
พันตำรวจเอก พระยาอนุสสรธุระการ นามเดิม จ่าง เกิดเมื่อวันอังคารที่ 30 พฤศจิกายน พ.ศ. 2423 ที่บ้านในตำบลหัวรอ อำเภอรอบกรุง จังหวัดพระนครศรีอยุธยา เป็นบุตรของ นายเขียว และ นางเพ็ง โดยปู่ของท่าน ชื่อ นายพุก ซึ่งสืบสายลงมาจาก นายคำ  พระบาทสมเด็จพระมงกุฎเกล้าเจ้าอยู่หัว จึงพระราชทานนามสกุลให้ท่านว่า "วัจนะพุกกะ"
ประวัติ
ในวัยเยาว์ ท่านได้เข้าศึกษาที่โรงเรียนสำเหร่บอยคริสเตียนไฮสคูล (กรุงเทพคริสเตียนวิทยาลัย ในปัจจุบัน) จนสำเร็จการศึกษาได้ประกาศนียบัตร ชั้น 7 จากนั้นจึงรับราชการในกระทรวงนครบาล เริ่มที่ตำแหน่งผู้ช่วยนายเวรสรรพากร ในกรมกองตระเวน เมื่อ 1 พฤษภาคม พ.ศ. 2444 และได้รับความเจริญในราชการเรื่อยมา คือ เป็นผู้กำกับการโรงพักสามแยก เมื่อ พ.ศ. 2464 ปฏิบัติงานอยู่ 5 ปี จึงย้ายไปรั้งตำแหน่ง ผู้บังคับการตำรวจภูธรมณฑลภูเก็ต เมื่อวันที่ 31 พฤษภาคม พ.ศ. 2469 และได้ดำรงตำแหน่งผู้บังคับการตำรวจมณฑลภูเก็ต เมื่อวันที่ 7 กรกฎาคม พ.ศ. 2470 ถึงวันที่ 1 พฤษภาคม พ.ศ. 2472 กลับเข้ามากรุงเทพฯ เป็นผู้บังคับการตำรวจนครบาล บางรัก
จนหลังเปลี่ยนการปกครอง พ.ศ. 2475 แล้ว ท่านจึงได้เป็นรองอธิบดีกรมตำรวจ ในสมัย พันตำรวจเอก พระยาบุเรศผดุงกิจ เป็นอธิบดี เมื่อวันที่ 17 พฤศจิกายน พ.ศ. 2475 และในที่สุด ท่านก็ได้ดำรงตำแหน่ง อธิบดีกรมตำรวจ เมื่อ วันที่ 14 กุมภาพันธ์ พ.ศ. 2476
ตำแหน่งการทำงาน
ได้รับยศเป็นนายพันตำรวจเอกเมื่อวันที่ 8 พฤศจิกายน พ.ศ. 2471 และอีก 2 ปีต่อมา คือ ในวันที่ 8 พฤศจิกายน พ.ศ. 2473 จึงได้รับพระราชทานบรรดาศักดิ์เป็น พระยาอนุสสรธุระการ ถือศักดินา 1000
กะโหลกศีรษะ
กะโหลกศีรษะ (skull) เป็นโครงสร้างของกระดูกที่ประกอบขึ้นเป็นโครงร่างที่สำคัญของส่วนศีรษะในสัตว์ในกลุ่มเครนิเอต (Craniate) หรือสัตว์ที่มีกะโหลกศีรษะ ซึ่งรวมทั้งสัตว์มีกระดูกสันหลังทุกชนิด กะโหลกศีรษะทำหน้าที่ปกป้องสมองซึ่งเป็นศูนย์กลางของระบบประสาท รวมทั้งเป็นโครงร่างที่ค้ำจุนอวัยวะรับสัมผัสต่างๆ ทั้งตา หู จมูก และลิ้น และยังทำหน้าที่เป็นทางเข้าของทางเดินอาหารและทางเดินหายใจ
พระยาอนุสสรธุระการ (จ่าง วัจนะพุกกะ)
ตำแหน่งการทำงาน
นอกจากนี้ ในระหว่างที่รับราชการ ได้มีโอกาสปฏิบัติราชการพิเศษหลายคราว ที่สำคัญ คือ
Neogontscharovia
Neogontscharovia เป็นสกุลของพืชดอกที่อยู่ในวงศ์ Plumbaginaceae.
กะโหลกศีรษะ
การศึกษาเกี่ยวกับกะโหลกศีรษะมีประโยชน์อย่างมากหลายประการ โดยเฉพาะการศึกษาในเชิงกายวิภาคศาสตร์เปรียบเทียบระหว่างสัตว์ชนิดต่างๆ ซึ่งเป็นประโยชน์ด้านบรรพชีวินวิทยาและความเข้าใจถึงลำดับทางวิวัฒนาการ นอกจากนี้การศึกษาลงไปเฉพาะกะโหลกศีรษะมนุษย์ก็มีประโยชน์อย่างมากในการศึกษาด้านนิติเวชศาสตร์ ทันตแพทยศาสตร์ รวมทั้งมานุษยวิทยาและโบราณคดี
พระยาอนุสสรธุระการ (จ่าง วัจนะพุกกะ)
ตำแหน่งการทำงาน
ท่านออกจากราชการเมื่อวันที่ 1 เมษายน พ.ศ. 2479 รวมอายุราชการ 34 ปี ได้รับพระราชทานเครื่องราชอิสริยาภรณ์ ตริตาภรณ์ช้างเผือก และ ตริตาภรณ์มงกุฎไทย กับทั้งเหรียญจักรมาลา และ เหรียญพิทักษ์รัฐธรรมนูญ เป็นเกียรติยศ
Neogontscharovia
มีถิ่นกำเนิดในเอเชียกลางถึงอัฟกานิสถาน
พระยาอนุสสรธุระการ (จ่าง วัจนะพุกกะ)
ชีวิตครอบครัว
พระยาอนุสสรธุระการ มีบุตร-ธิดา รวม 11 คน คือ
Neogontscharovia
สปีชีส์ในสกุล ได้แก่:
พระยาอนุสสรธุระการ (จ่าง วัจนะพุกกะ)
ชีวิตครอบครัว
หลังออกจากราชการแล้ว ท่านก็ได้ชีวิตอย่างสงบ ณ บ้านของท่านที่ถนนสาธร จนถึงแก่อนิจกรรม เมื่อวันที่ 1 พฤศจิกายน พ.ศ. 2497
กะโหลกศีรษะ
กะโหลกศีรษะของมนุษย์
กะโหลกศีรษะของมนุษย์ประกอบด้วยกระดูกทั้งหมด 22 ชิ้น ทั้งนี้ไม่นับรวมกระดูกหู (ear ossicles) กระดูกแต่ละชิ้นของกะโหลกศีรษะส่วนใหญ่เชื่อมต่อเข้าด้วยกันโดยข้อต่อแบบซูเจอร์ (Suture) ที่เคลื่อนไหวไม่ได้ แต่มีความแข็งแรงสูง
กระดูกของกะโหลกศีรษะสามารถแบ่งออกได้เป็นสองกลุ่มใหญ่ๆ ได้แก่ กระดูกหุ้มสมอง (Neurocranium) ทำหน้าที่ป้องกันสมองที่อยู่ภายในโพรงกะโหลก (cranial cavity) ซึ่งมีด้วยกัน 8 ชิ้น และสแปลงคโนเครเนียม (Splanchnocranium) ทำหน้าที่ค้ำจุนบริเวณใบหน้า รวมแล้วมีจำนวน 14 ชิ้น นอกจากนี้ ภายในกระดูกขมับ (temporal bone) ยังมีกระดูกหูอีก 6 ชิ้น ซึ่งหน้าที่เกี่ยวกับการขยายความสั่นสะเทือนของเสียงจากเยื่อแก้วหูไปยังท่อรูปก้นหอย (cochlear) และกระดูกไฮออยด์ (hyoid bone) ทำหน้าที่ค้ำจุนลิ้นและกล่องเสียงซึ่งปกติแล้วไม่นับเป็นส่วนหนึ่งของกะโหลกศีรษะ
ภายในกะโหลกศีรษะยังมีโพรงไซนัส (sinus cavities) 4 คู่ หน้าที่ของโพรงไซนัสยังเป็นที่ถกเถียงอยู่ในปัจจุบัน แต่เชื่อว่าช่วยในการทำให้กะโหลกศีรษะมีน้ำหนักเบาขึ้น ทำให้ศีรษะไม่เอนมาทางด้านหน้าและทำให้ศีรษะตั้งตรงได้ ช่วยให้เสียงก้องกังวาน และช่วยให้อากาศที่ผ่านโพรงจมูกเข้าไปในทางเดินหายใจอุ่นและชื้นมากขึ้น
ด้านในของกะโหลกศีรษะส่วนที่หุ้มสมองยังมีเนื้อเยื่อเกี่ยวพันที่หุ้มรอบโครงสร้างของระบบประสาทกลาง เรียกว่า เยื่อหุ้มสมอง (meninges) ซึ่งมีอยู่ 3 ชั้นเรียงจากชั้นนอกสุดเข้าไปยังชั้นในสุดได้แก่ เยื่อดูรา (dura mater), เยื่ออะแร็กนอยด์ (arachnoid mater), และเยื่อเพีย (pia mater) เยื่อหุ้มสมองมีหน้าที่สำคัญในการปกป้องและหน้าที่ทางสรีรวิทยาอื่นๆ อีกมากมาย
พยาธิวิทยา
การบาดเจ็บหรือบวมของเนื้อสมองเป็นสาเหตุหลักของการเสียชีวิตและความพิการ การบาดเจ็บที่กะโหลกศีรษะในส่วนที่ปกป้องสมอง อาจทำให้เกิดการแตกของหลอดเลือดสมองได้ ในภาวะที่มีเลือดออกในสมอง หรือมีความดันในกะโหลก (intracranial pressure) เพิ่มมากขึ้น อาจมีผลต่อก้านสมอง (brain stem) ทำให้ถึงแก่ชีวิตได้
กะโหลกศีรษะของสัตว์ชนิดอื่นๆ และกายวิภาคศาสตร์เปรียบเทียบ
กะโหลกศีรษะเป็นโครงสร้างที่พบได้ในสัตว์มีแกนสันหลังกลุ่มที่เรียกว่า เครนิเอต (Craniata) ซึ่งเริ่มพบในลำดับวิวัฒนาการตั้งแต่อันดับแฮกฟิช (Hagfish; Class Myxini) เป็นต้นไป และรวมถึงสัตว์มีกระดูกสันหลังได้แก่ ปลากระดูกอ่อน, ปลากระดูกแข็ง, สัตว์ครึ่งบกครึ่งน้ำ, สัตว์เลื้อยคลาน, สัตว์ปีก และสัตว์เลี้ยงลูกด้วยน้ำนม ศีรษะของสัตว์กลุ่มเครนิเอตจะประกอบด้วยสมอง อวัยวะรับสัมผัสเช่นตา และกะโหลกศีรษะ สัตว์ในกลุ่มนี้จะมีการใช้พลังงานมากกว่าสัตว์ในลำดับวิวัฒนาการต่ำกว่า และมีการปรับตัวทางรูปร่างและกายวิภาคศาสตร์อย่างมากเพื่อช่วยในการเพิ่มประสิทธิภาพในการใช้พลังงานให้มากขึ้น กะโหลกศีรษะในสัตว์จำพวกแฮกฟิชและปลากระดูกอ่อนจะเป็นกระดูกอ่อน ส่วนของเครนิเอตชนิดอื่นๆ จะมีกะโหลกศีรษะเป็นกระดูกแข็ง
กะโหลกศีรษะของปลา
กะโหลกศีรษะของปลามีปุ่มกระดูกท้ายทอย (occipital condyles) 1 อัน และมีลักษณะเด่นคือมีแผ่นปิดเหงือก กะโหลกศีรษะของปลาประกอบด้วย 2 ส่วน ซึ่งมีทั้งส่วนที่เป็นกระดูกและกระดูกอ่อน ได้แก่
ประเภทกะโหลกศีรษะของสัตว์ที่มีถุงน้ำคร่ำ
การวิเคราะห์รูปร่างของกะโหลกศีรษะมีประโยชน์มากในการจัดจำแนกสัตว์ในกลุ่มสัตว์มีกระดูกสันหลังที่มีถุงน้ำคร่ำ (Amniotes) ซึ่งได้แก่กลุ่มของสัตว์เลื้อยคลาน สัตว์ปีก และสัตว์เลี้ยงลูกด้วยน้ำนม รวมทั้งกลุ่มของไดโนเสาร์ที่สูญพันธุ์ไปแล้ว โครงสร้างของกะโหลกศีรษะที่ใช้ในการจำแนกคือ ช่องเปิดของกระดูกขมับ (temporal fenestrae) ซึ่งคาดว่าจะเป็นจุดเกาะของกล้ามเนื้อที่ใช้ในการเคลื่อนไหวของขากรรไกร ทำให้สัตว์ที่มีวิวัฒนาการของช่องเปิดดังกล่าวมีความสามารถในการหาอาหารได้ดีขึ้น อย่างไรก็ตาม ในสัตว์ปีกและสัตว์เลี้ยงลูกด้วยน้ำนมซึ่งโครงสร้างของกะโหลกศีรษะมีการเปลี่ยนรูปไปมาก ช่องเปิดของกระดูกขมับนี้จึงมีการเปลี่ยนแปลงตามไปด้วยและอาจเห็นไม่ชัดเจนนัก
โดยอาศัยโครงสร้างของกะโหลกศีรษะ สามารถจำแนกสัตว์มีกระดูกสันหลังที่มีถุงน้ำคร่ำออกได้เป็นสี่กลุ่ม ได้แก่
กะโหลกศีรษะของสัตว์เลื้อยคลาน
สัตว์เลื้อยคลานมีสายวิวัฒนาการใหญ่อยู่ 2 สายด้วยกัน ได้แก่ กะโหลกศีรษะของสัตว์เลื้อยคลานจะมีปุ่มกระดูกท้ายทอย 1 อัน โค้งกระดูกโหนกแก้ม (zygomatic arch) เกิดจากกระดูกแก้ม (jugal) และกระดูกควอดราโตจูกัล (Quadratojugal bone) ซึ่งอยู่ที่ฐานของขากรรไกรล่าง มีช่องเปิดรูจมูก 2 ช่อง ขากรรไกรล่างเกิดจากกระดูกหลายชิ้น และมีกระดูกหู 1 ชิ้น
กะโหลกศีรษะของสัตว์ปีก
รอยต่อของวิวัฒนาการของกะโหลกศีรษะจากสัตว์เลื้อยคลานไปเป็นสัตว์ปีกพบในซากฟอสซิลของบรรพบุรุษของนกที่เรียกว่า Archaeopteryx ซึ่งค้นพบที่บาวาเรีย ประเทศเยอรมนี ซึ่งมีอายุประมาณ 150 ล้านปี ซึ่งพบว่ากะโหลกของสิ่งมีชีวิตดังกล่าวมีลักษณะต่างจากนกชนิดอื่นๆ คือมีฟันที่ขากรรไกร เหมือนสัตว์เลื้อยคลาน แต่มีจะงอยปากเหมือนนก แสดงหลักฐานวิวัฒนาการของสัตว์ปีกที่ต่อเนื่องมาจากสัตว์เลื้อยคลานจำพวกไดแอปซิด
กะโหลกศีรษะของนกจะมีลักษณะเบาเมื่อเทียบกับน้ำหนักตัว คือประมาณ 0.21% ของน้ำหนักตัวในขณะที่ในกะโหลกศีรษะของหนูหนักเป็น 1.25% ของน้ำหนักตัว กะโหลกศีรษะของนกจะไม่มีฟันหรือกรามที่หนักเพื่อช่วยในการบิน กระดูกหุ้มสมองมีขนาดใหญ่ มีเบ้าตาขนาดใหญ่เพราะมีดวงตาขนาดใหญ่เพื่อใช้ในการมองเห็นอย่างรวดเร็ว ปุ่มกระดูกท้ายทอยมี 1 อัน กระดูกแต่ละชิ้นของกะโหลกศีรษะนกจะรวมกันเป็นชิ้นเดียวอย่างรวดเร็วทำให้เห็นซูเจอร์หรือรอยประสานระหว่างกระดูกได้ไม่ชัดเจน ด้านหน้าของกะโหลกศีรษะยืดยาวออกเป็นจะงอยปาก ขากรรไกรล่างเกิดจากกระดูกหลายชิ้น ซึ่งจะงอยปากของนกนั้นจะมีวิวัฒนาการแตกต่างกันออกไปเพื่อให้เหมาะกับการดำรงชีวิตของนก เช่น จะงอยปากของกาจะมีลักษณะแหลม และแข็งแรง จะงอยปากของนกฟลามิงโกจะมีลักษณะงุ้ม และจะงอยปากของนกหัวขวานจะยาวตรงและแข็งแรง เพื่อใช้ในการเจาะไม้ และมีกะโหลกศีรษะที่หนาเพื่อรองรับแรงกระแทกและความสั่นสะเทือนได้ดี
กะโหลกศีรษะของสัตว์เลี้ยงลูกด้วยน้ำนม
เนื่องจากสัตว์เลี้ยงลูกด้วยน้ำนมวิวัฒนาการมาจากสัตว์เลื้อยคลานกลุ่มซินแนปซิด กะโหลกศีรษะของสัตว์เลี้ยงลูกด้วยน้ำนมจึงมีช่องเปิดหนึ่งช่องใต้รอยต่อระหว่างกระดูกหลังเบ้าตาและกระดูกสความัส มีปุ่มกระดูกท้ายทอย 2 ปุ่ม มีช่องรูจมูก 1 ช่อง โพรงกะโหลกมีขนาดใหญ่ ขากรรไกรล่างเกิดจากกระดูกเพียงชิ้นเดียว มีกระดูกหูที่อยู่ในหูชั้นกลาง 3 ชิ้น ได้แก่ กระดูกค้อน กระดูกทั่ง และกระดูกโกลน กะโหลกศีรษะของสัตว์เลี้ยงลูกด้วยน้ำนมนับว่ามีการเปลี่ยนแปลงรูปแบบของฟันเพื่อทำหน้าที่เฉพาะมากกว่าสัตว์ชนิดอื่นๆ ซึ่งจำแนกเป็นประเภทใหญ่ๆ ได้ ดังนี้
กะโหลกศีรษะในอันดับลิงและมนุษย์
สัตว์ในอันดับลิงหรือไพรเมต (primate) วิวัฒนาการมาจากสัตว์ในอันดับอินเซคทิวอรา (Class Insectivora) ซึ่งลักษณะของกะโหลกศีรษะจะมีโพรงกะโหลกใหญ่ จมูกสั้น เบ้าตาชิดกัน ขากรรไกรห้อยต่ำ มีฟันที่เหมาะกับการกินทั้งพืชและสัตว์ เมื่อเปรียบเทียบกะโหลกศีรษะของมนุษย์และลิงกอริลลาซึ่งอยู่ในวงศ์ย่อย Homininae เดียวกัน พบว่ากะโหลกศีรษะของมนุษย์จะมีลักษณะขากรรไกรแบน ฟันขึ้นตรงตั้งฉาก และส่วนคางยื่นออกไปเล็กน้อย ในขณะที่กะโหลกศีรษะของลิงกอริลลาจะมีสันกระดูกเหนือตาที่ยื่นออกมา ขากรรไกรและฟันยื่นออกมาด้านหน้า แต่ส่วนคางหดเข้าไป
เมื่อเปรียบเทียบกะโหลกศีรษะของมนุษย์และของลิงชิมแพนซีซึ่งอยู่ในเผ่า Hominini เดียวกัน พบว่ากะโหลกศีรษะของมนุษย์และลิงชิมแพนซีในระยะทารกมีลักษณะที่คล้ายคลึงกัน คือมีรูปร่างกลม ขากรรไกรเล็ก และใบหน้าแบน แต่เมื่อเจริญเติบโตมากขึ้น กะโหลกศีรษะของชิมแพนซีจะมีขากรรไกรที่ยื่นออกมามากขึ้น หน้าผากลาดและมีฟันขนาดใหญ่ขึ้น ในขณะที่กะโหลกศีรษะของมนุษย์จะมีสัณฐานกลมเหมือนเช่นในระยะทารก ลักษณะดังกล่าวมีการสันนิษฐานว่าการเจริญของสมองมนุษย์นั้นมีระยะเวลานานกว่าของลิงชิมแพนซี ทำให้สามารถเรียนรู้ได้มากขึ้นและมีความฉลาดมากกว่าของลิงชิมแพนซี
วิทยาลัยโลจิสติกส์และซัพพลายเชน มหาวิทยาลัยราชภัฏสวนสุนันทา
วิทยาลัยโลจิสติกส์และซัพพลายเชน มหาวิทยาลัยราชภัฏสวนสุนันทา (College of Logistics and Supply Chain, Suan Sunandha Rajabhat University) เป็นส่วนราชการไทยเทียบเท่าระดับคณะวิชา อยู่ในกำกับของมหาวิทยาลัยราชภัฏสวนสุนันทา กระทรวงศึกษาธิการ ปัจจุบันจัดการศึกษาที่ วิทยาเขตนครปฐม โดยจัดการศึกษาในระดับปริญญาตรี ปริญญาโท และปริญญาเอก ผลิตบัณฑิตที่มีความรู้ความสามารถในด้านโลจิสติกส์และซัพพลายเชนซึ่งถือว่าเป็นวิทยาลัยโลจิสติกส์และซัพพลายเชนแห่งแรกของมหาวิทยาลัยราชภัฏทั้งหมด
ประวัติ
วิทยาลัยโลจิสติกส์และซัพพลายเชน แรกเริ่มก่อตั้งเมื่อวันที่ 9 มีนาคม พ.ศ. 2557 โดยสภามหาวิทยาลัยราชภัฏสวนสุนันทา ได้มีมติอนุมัติให้จัดตั้ง "วิทยาลัยโลจิสติกส์และซัพพลายเชน" โดยได้แยกตัวออกจาก วิทยาลัยนวัตกรรมและการจัดการ ทั้งในส่วนของการบริหารและการจัดการเรียนการสอนเพื่อเป็นการพัฒนาหลักสูตรให้สอดคล้องกับความต้องการของสถานประกอบการอย่างแท้จริง โดยมีระเบียบการบริหารจัดการของตนเอง เป้าหมายหลักคือ มีความเป็นอิสระ ความคล่องตัวสูงและมีภารกิจหลักที่สำคัญ คือ ผลิตบัณฑิตที่มีความรู้ความสามารถในด้านโลจิสติกส์และซัพพลายเชนที่ตรงต่อความต้องการของสถานประกอบการ รวมทั้งผลิตและพัฒนาผู้ประกอบอาชีพด้านโลจิสติกส์และซัพพลายเชนที่สนองตอบและทันต่อการเปลี่ยนแปลงของประชาคมอาเซียนและสังคมโลก และยังพร้อมให้บริการวิชาการและเทคนิควิธีการประกอบอาชีพด้านโลจิสติกส์และซัพพลายเชนแก่ชุมชน สังคม และประชาคมอาเซียนอย่างมีคุณภาพ อีกทั้งยังสร้างองค์ความรู้ งานวิจัย นวัตกรรมต่าง ๆ ด้านโลจิสติกส์และซัพพลายเชนให้เกิดการพัฒนาต่อสถานประกอบการและสังคม
การบริหารงานของวิทยาลัยวิทยาลัยโลจิสติกส์และซัพพลายเชน เน้นการสร้างเครือข่ายความร่วมมือทั้งภาครัฐและภาคเอกชน เพื่อสร้างเครือข่ายในการร่วมมือทั้งงานวิชาการ สหกิจศึกษา รวมถึงการทำงานหลังจบการศึกษาตลอดระยะเวลาที่ผ่านมาจากวิทยาลัยนวัตกรรมและการจัดการ จนเปลี่ยนมาเป็นวิทยาลัยโลจิสติกส์และซัพพลายเชน ได้สะสมประสบการณ์ มุ่งมั่น พัฒนาและพร้อมที่จะก้าวไปให้ทันต่อการเปลี่ยนแปลงเสมอ
ปี พ.ศ. 2557 มหาวิทยาลัยราชภัฏสวนสุนันทาได้อนุมัติการก่อสร้างอาคารหลังใหม่ ซึ่งจะแล้วเสร็จในปี พ.ศ. 2559 การขยายอาคารสถานที่ใหม่ไปยังวิทยาเขตนครปฐม ให้วิทยาลัยฯ สามารถรับนักศึกษาได้มากขึ้นถึง 4,000 คน การเผชิญกับความท้าทายของโลกแห่งการทำงาน ทำให้วิทยาลัยโลจิสติกส์และซัพพลายเชน มหาวิทยาลัยราชภัฏสวนสุนันทา พยายามทุ่มเทแรงกาย  แรงใจ และมุ่งมั่นในการสร้างความเป็นเลิศให้กับบัณฑิตเพื่อนำความรู้ ความสามารถไปปรับใช้กับการทำงานและพร้อมที่จะเข้าสู่สถานประกอบการอย่างสมบูรณ์
ลาร์ส อุลริก
ลาส อุลเร็ก (Lars Ulrich, ) หรือ ลาร์ส อุลริก (เกิด 26 ธันวาคม ค.ศ. 1963) เป็นมือกลองสัญชาติเดนมาร์กและหนึ่งในผู้ร่วมก่อตั้งวงเฮฟวีเมทัล เมทัลลิกา เขาเกิดและเติบโตในครอบครัวที่ค่อนข้างมีฐานะในเดนมาร์ก โดยเป็นลูกชายของโปรเทนนิส ทอร์เบน อุลริก อุลริกได้เริ่มต้นการเป็นมือกลองครั้งแรกในซานดิเอโก ต่อมาเขาได้ย้ายไปอยู่ที่ลอสแอนเจลิส ตั้งแต่อายุ 16 ในช่วงฤดูร้อนปี ค.ศ. 1980 เพื่อจะฝึกเล่นกีฬาเทนนิส แต่ถึงอย่างไรก็ตาม นอกจากการเล่นเทนนิสแล้ว เขาก็เล่นกลองควบคู่ไปด้วย จนในที่สุดภายหลังประกาศหาสมาชิกวงผ่านหนังสือพิมพ์ท้องถิ่นฉบับหนึ่งนามว่า "เดอะรีไซเคอร์" เขาก็ได้พบกับ เจมส์ เฮทฟิลด์ และได้ก่อตั้งเมทัลลิกาขึ้น
ด้านชีวิตส่วนตัวลาร์ส อุลริก แต่งงานมา 3 ครั้งคนแรกคือ เดบบี โจนส์ (Debbie Jones) ระหว่างที่เขาทัวร์คอนเสิร์ต และได้หย่าในปี ค.ศ. 1990 และได้แต่งงานกับสกายลาร์ ซาเทนสไตน์ (Skylar Satenstein) อดีตแฟนสาวของแมตต์ เดมอนระหว่างที่เธอเรียนชีววิทยา ณ มหาวิทยาลัยฮาร์วาร์ด มีลูกด้วยกัน 2 คน และต่อมาได้เดตกับ คอนนี นีลเซน (Connie Nielsen) จากภาพยนตร์ นักรบผู้กล้าผ่าแผ่นดินทรราช มีลูกด้วยกัน 1 คนแต่ไม่ได้แต่งงาน จนล่าสุดได้แต่งงานกับเจสสิกา มิลเลอร์ นางแบบนิตยสาร (Jessica Miller)
อ้างอิง
1963
ฟรีเบิร์ดส
ฟรีเบิร์ดส เป็นวงดนตรีสัญชาติไทยยุค 80s ที่มีผลงานเพลง "คอย" และ "สิ่งสุดท้ายคือเธอ" เป็นที่โด่งดังรู้จักกันอย่างกว้างขวางในวงการเพลงสตริงของเมืองไทยในยุคนั้น ปัจจุบันวงฟรีเบิร์ดสโดยมีประวิทย์ พงษ์ธนานิกรรวมตัววงฟรีเบิร์ดสขึ้นมาใหม่โดยมีนักดนตรีฝีมือดีมาร่วมวงด้วย
ประวัติ
ประวิทย์ พงษ์ธนานิกร น้องชายของระย้า (ประเสริฐ พงษ์ธนานิกร) และตะวัน (ประสิทธิ์ พงษ์ธนานิกร) สองนักจัดรายการวิทยุชื่อดัง รถไฟดนตรี ฟอร์มวงดนตรีเล่นกันในหมู่เพื่อนๆ เพลงที่เล่นส่วนใหญ่เป็นแนว country & southern rock ชื่อวงตั้งตามชื่อเพลง Free Bird ของวง ลินเนิร์ด สกินเนิร์ด ซึ่งเป็นวงที่พวกเขาชื่นชอบ ระย้าได้ชักชวนประวิทย์ออกผลงานเพลง โดยระย้าเป็นผู้ดูแลการผลิตให้ และ ตะวันดูแลการแต่งเพลงให้ ผลปราฏว่าผลงานชุดแรก คอย ออกวางจำหน่ายในปี 2525 โด่งดังด้วยบทเพลง คอย และ สิ่งสุดท้ายคือเธอ เมื่อครั้งที่พวกเขาแสดงสดในรายการโลกดนตรี ห้องส่งที่ใช้แสดงออกอากาศอัดแน่นไปด้วยผู้ชม  เป็นความแน่นในระดับเดียวกันกับวันที่ แกรนด์เอกซ์ พึ่งมาเปิดการแสดงก่อนหน้าไปไม่กี่ครั้ง หลังจากนั้นผลงานในชุดต่อมา ยังประคองความสำเร็จจากชุดแรกไว้ได้ ก่อนที่พวกเขาจะค่อยๆแผ่วความนิยมลงไป
ผลงานเพลง
''ชุด คอย (พ.ศ. 2525)
''ชุด จบเกมส์ (พ.ศ. 2526)
''ชุด พบเธอ (พ.ศ. 2527)
''ชุด ความผันแปร (พ.ศ. 2528)
''ชุด สองเรา (พ.ศ. 2528)
''ชุด นกอิสระ (พ.ศ. 2529)
''ชุด บินไปดวงจันทร์ (พ.ศ. 2530)
''ชุด คนอย่างเรา (พ.ศ. 2532)
''ชุด ขอร้อง (พ.ศ. 2543)
นามิกิ พรีซิชั่น จูเอิล
บริษัท นามิกิ พรีซิชั่น จูเอิล จำกัด (Namiki Precision Jewel Co.,Ltd.) คือบริษัทผู้ผลิตชิ้นส่วน อิเล็คทรอนิกส์ของประเทศญี่ปุ่น ซึ่งตั้งอยู่ในกรุงโตเกียว ประเทศญี่ปุ่น บริษัทฯ ก่อตั้งในปี 1939 (พ.ศ. 2482) โดยเป็นผู้ผลิตตลับลูกปืนหินแซฟไฟร์สังเคราะห์ (sapphire jewel bearings) สำหรับเครื่องมือวัด electric บริษัท นามิกิ เป็นผู้ผลิตในอุตสาหกรรมอัญมณี, ดีซี คอร์เลสมอเตอร์ และ ดีซี บรัซเลสมอเตอร์, ส่วนประกอบมัลติฟังก์ชันใช้ในระบบสั่น, พรีซิชั่น เกียร์เฮด, อุปกรณ์ทางการแพทย์,  ตัวเรือนนาฬิกาข้อมือ และชิ้นส่วนอิเล็คทรอนิกส์อื่น ๆ ที่มีความเที่ยงตรงสูง
ชิ้นส่วนอัญมณี
บริษัท นามิกิ เป็นผู้ผลิตในอุตสาหกรรมอัญมณี เช่น ตลับลูกปืนที่ทำด้วยอัญมณี (jewel bearings), ปลายเข็ม Diamond (diamond cantilevers), และแผ่นเวเฟอร์แซฟไฟร์ซึ่งทำจากแซฟไฟร์สังเคราะห์ที่ผลิตขึ้นเอง เมื่อไม่นานมานี้ ได้มีการพัฒนาแผ่นเวเฟอร์แซฟไฟร์แบบลำดับชั้น โดยความสูงของ แต่ละชั้นเท่ากับ 0.22 นาโนเมตร ซึ่งสามารถนำไปใช้เป็นตัวอย่างมาตรฐานความสูง (height standard sample) ใน SPM และ Immobilization plate ที่ใช้ในการสังเกตวัสดุทางชีวภาพ
ดีซี มอเตอร์
บริษัท นามิกิ เป็นผู้ผลิตและจำหน่าย ดีซี คอร์เลส มอเตอร์, ดีซี บรัซเลสมอเตอร์ และเกียร์มอเตอร์ ในปี 2004 (พ.ศ. 2547) บริษัท นามิกิ ได้พัฒนาเกียร์มอเตอร์ที่มีขนาดเล็กที่สุดในโลก โดยมีขนาดเส้นผ่าศูนย์กลางเพียง 1.5 มม. ซึ่งสามารถนำเกียร์มอเตอร์ไปใช้ในอุปกรณ์ทางการแพทย์ (catheters และ endoscopes) และหุ่นยนต์ขนาดเล็กได้
ปั๊มของเหลว
บริษัท นามิกิ เป็นผู้ผลิตและจำหน่ายปั๊มจ่ายของเหลว และแอร์ปั๊มที่ทำงานโดยใช้มอเตอร์ ตัวปั๊มถูกนำไปใช้ในอิ้งค์เจท ปริ้นเตอร์ และอุปกรณ์ที่เกี่ยวกับเทคโนโลยีชีวภาพ รวมไปถึง Incubation system
ผลิตภัณฑ์ใช้ในระบบสั่น
มอเตอร์แบบสั่นของบริษัท นามิกิ ถูกใช้ในระบบสั่นสะเทือนของโทรศัพท์มือถือ และในปัจจุบัน บริษัทฯ ได้ทำการผลิตลำโพงแบบสั่นซึ่งเป็นอุปกรณ์แบบมัลติฟังก์ชัน ที่ทำงานได้หลายอย่าง คือมีทั้งลำโพง, ตัวรับ และระบบสั่นสะเทือนในตัวเดียวกัน
อันเดรส ตาบาเรซ
อันเดรส ตาบาเรซ (Andres Tavarez) เป็นนักมวยสากลชาวโดมินิกัน สถิติการชก 31 ครั้ง ชนะ 21 น็อก 13 แพ้ 10
การสังหารหมู่พอร์ตอาร์เทอร์ (จีน)
การสังหารหมู่พอร์ตอาร์เทอร์ เกิดขึ้นระหว่างสงครามจีน-ญี่ปุ่นครั้งที่หนึ่ง เริ่มตั้งแต่วันที่ 21 พฤศจิกายน ค.ศ. 1894 และลากยาวไปสองหรือสามวัน เมื่อส่วนหน้าของกองพลที่หนึ่งแห่งกองทัพญี่ปุ่นที่สอง ภายใต้บังคับบัญชาของพลเอกตาเดียว ยามาจิ โมโตฮารุ (ค.ศ. 1841-1897) สังหารทหารช่างและพลเรือนชาวจีนไประหว่าง 1,000 ถึง 20,000 คน เหลือผู้รอดชีวิตไว้เพียง 36 คนเพื่อฝังศพ ในนครชายฝั่งพอร์ตอาร์เทอร์ของจีน (ปัจจุบันคือ ลวีชุนโกว) อย่างไรก็ดี มีการสงสัยตัวเลขประเมินผู้เสียชีวิตที่สูง เพราะบันทึกร่วมสมัยของสงครามประเมินตัวเลขประชากรทั้งหมดของพอร์ตอาร์เทอร์ไว้ที่ 6,000 คน (หรือ 13,000 คน หากรวมทหารประจำนคร) รายงานภายหลังประเมินว่า 18,000 คนจากทั้งสองฝ่ายเข้าต่อสู้กัน โดยชาวจีนเสียชีวิต 1,500 คน
เหตุการณ์
บันทึกของพยานคนหนึ่งบรรยายเหตุการณ์ว่า ไม่เลือกหน้าและป่าเถื่อนโดยสิ้นเชิง บันทึกรายงานว่า ชาย หญิง เด็ก และทารกถูกฆ่าด้วยวิธีซึ่ง ตามผู้เขียนแล้ว น่าสะพรึงกลัวเกินกว่าจะอธิบายได้ ทั้งหมดขณะนอนราบลงกับพื้นและร้องขอความเมตตา ผู้เขียนอธิบายห้องซึ่งเลือดนองปกคลุมพื้นทั้งสิ้น ศพถูกตัดศีรษะและคว้านท้อง ทารกถูกเสียบและถูกทิ้งให้ห้อยบนกำแพงและโต๊ะกั้น หัวถูกวางไว้บนเสาและหิ้ง และการแสดงความเลวทรามอันน่าสยดสยองอื่น ๆ บันทึกยังได้อธิบายต่อไปถึงที่ซึ่งพลเรือนถูกบังคับให้เข้าไปในบ่อน้ำลึกและถูกยิงไม่เลือก ผู้ที่พยายามหลบหนีถูกแทงด้วยดาบปลายปืนขณะที่พวกเขาพยายามปีนหนีออกมา ทั้งหมดนี้ขณะที่ทหารญี่ปุ่นหัวเราะและสนุกสนานกับการฆ่า ตามบันทึกผู้เขียน
เรือพายในกีฬาแห่งชาติครั้งที่ 41 – เรือคยัค หญิงคู่ 500 เมตร
"เรือพาย"ในการแข่งขันกีฬาแห่งชาติ ครั้งที่ 41 เชียงใหม่เกมส์
กำลังป้องกันชาติมัลดีฟส์
กองกำลังรักษาความมั่นคงแห่งชาติมัลดีฟส์ (Maldives National Defence Force : MNDF) เป็นกองกำลังผสมรักษาความปลอดภัยของมัลดีฟส์, ทำหน้าที่เป็นหน่วยปฏิบัติการเฉพาะกิจในการรักษาความสงบ พิทักษ์ผลประโยชน์ และ ทรัพยากรณ์ของชาติในเขตเศรษฐกิจจำเพาะ รวมถึงช่วยเหลือผู้ประสบภัยธรรมชาติ.
Neodriessenia
Neodriessenia เป็นสกุลของพืชดอกที่อยู่ในวงศ์ Melastomataceae.
ถิ่นกำเนิดของมันคือ เกาะบอร์เนียว
สปีชีส์ในสกุล ได้แก่:
เอ็สเด.เคเอฟเซท 251
ซอนเดอร์คราฟท์ฟารฮ์ซอย 251 (Sonderkraftfahrzeug 251) รถกึ่งสายพาน (half-track) ในสมัยสงครามโลกครั้งที่สอง เป็นยานรบหุ้มเกราะของเยอรมันที่ถูกออกแบบโดยบริษัทฮาโนมัก (Hanomag company) โดยพื้นฐานอยู่กับรุ่นก่อน รถยานพาหนะไร้หุ้มเกราะรุ่นเอสดี.เคเอฟเซด. 11 เอสดี.เคเอฟเซด. 251 ถูกออกแบบมาเพื่อทำการขนส่งเหล่าพันเซอร์แกรนาเดียร์(ทหารราบยานเกราะของเยอรมัน)เข้าสู่สนามรบ เอสดี.เคเอฟเซด. 251 เป็นรถยานพาหนะที่ถูกผลิตอย่างแพร่หลายในเยอรมัน รถกึ่งสายพานในสงคราม ซึ่งมีอย่างน้อย 15,252 คันและรุ่นต่างๆที่ถูกผลิตโดยบริษัทผู้ผลิตต่างๆ และถูกเรียกกันโดยทั่วไปว่า ฮาโนมัก โดยทหารเยอรมันและทหารฝ่ายสัมพันธมิตร
จักรวาลภาพยนตร์มาร์เวล
จักรวาลภาพยนตร์มาร์เวล (Marvel Cinematic Universe; MCU) เป็นสื่อแฟรนไชส์อเมริกันและจักรวาลร่วมซึ่งมีศูนย์กลางอยู่ที่ภาพยนตร์ชุดของภาพยนตร์ซูเปอร์ฮีโรที่สร้างโดย มาร์เวลสตูดิโอส์ ซึ่งสร้างจากตัวละครที่ปรากฏอยู่ในหนังสือการ์ตูนอเมริกันที่ตีพิมพ์โดย มาร์เวลคอมิกส์ แฟรนไชส์ยังประกอบด้วย หนังสือการ์ตูน ภาพยนตร์สั้น ละครชุดโทรทัศน์และดิจิทัลซีรีส์ จักรวาลร่วมนั้นเหมือนกับ จักรวาลมาร์เวล ในหนังสือการ์ตูน ที่มีการข้ามฝั่งระหว่างองค์ประกอบโครงเรื่องทั่วไป สถานที่ดำเนินเรื่อง นักแสดงและตัวละคร
มาร์เวลสตูดิโอส์ฉายภาพยนตร์เป็นกลุ่มที่เรียกว่า "เฟส" โดยสามเฟสแรกเรียกว่า "ดิอินฟินิตีซากา" และสามเฟสหลังเรียกว่า "เดอะมัลติเวิร์สซากา" ภาพยนตร์เรื่องแรกของจักรวาลภาพยนตร์มาร์เวลคือ ไอรอนแมน มหาประลัย คน เกราะ เหล็ก (2008) เป็นการเริ่มต้นเฟสหนึ่ง ก่อนจะสิ้นสุดที่ภาพยนตร์ข้ามฝั่ง ดิ อเวนเจอร์ส (2012) เฟสสอง เริ่มต้นด้วย ไอรอนแมน 3 (2013) และสิ้นสุดที่ มนุษย์มดมหากาฬ (2015) เฟสสาม เริ่มต้นด้วย กัปตันอเมริกา: ศึกฮีโร่ระห่ำโลก (2016) และสิ้นสุดที่ สไปเดอร์-แมน ฟาร์ ฟรอม โฮม (2019) สามเฟสแรกในแฟรนไชส์นั้นเรียกรวมกันว่า "ดิอินฟินิตีซากา" ต่อมาได้มีการพัฒนาต่อเนื่องอีกสามช่วงได้แก่ เฟสสี่ เริ่มต้นด้วย แบล็ค วิโดว์ (2021) และสิ้นสุดที่ แบล็ค แพนเธอร์: วาคานด้าจงเจริญ (2022) เฟสห้า เริ่มต้นด้วย แอนท์-แมน และ เดอะ วอสพ์: ตะลุยมิติควอนตัม (2023) และสิ้นสุดที่ เบลด (2024) เฟสหก เริ่มต้นด้วย เดดพูล 3 (2024) และสิ้นสุดที่ อเวนเจอร์ส: เดอะแคงไดนาสตี (2025) และ อเวนเจอร์ส: ซีเครตวอร์ส (2026)
มาร์เวลเทเลวิชัน ขยายจักรวาลไปยังเครือข่ายโทรทัศน์ด้วย ชี.ล.ด์. ทีมมหากาฬอเวนเจอร์ส ทางช่องเอบีซี ในปี ค.ศ. 2013 ก่อนจะขยายละครโทรทัศน์ไปยังการออกอากาศผ่านสัญญาณต่อเนื่องบนเน็ตฟลิกซ์และฮูลู และการออกอากาศผ่านสายเคเบิลทางช่องฟรีฟอร์ม มาร์เวลเทเลวิชันสร้างดิจิทัลซีรีส์ชื่อว่า ชี.ล.ด์. ทีมมหากาฬอเวนเจอร์ส: สลิงช็อต ต่อมา มาร์เวลสตูดิโอส์ ได้สร้างละครโทรทัศน์เองเพื่อออกอากาศใน ดิสนีย์+ เริ่มต้นด้วย วันด้าวิสชั่น ในปี ค.ศ. 2021 เป็นการเริ่มต้นเฟสสี่ และพวกเขายังขยายเฟสนี้ด้วยรายการพิเศษทางโทรทัศน์ในชื่อ ผลงานพิเศษจากมาร์เวลสตูดิโอส์ โดยเรื่องแรกคือ แวร์วูล์ฟ บาย ไนท์ (2022) จักรวาลภาพยนตร์มาร์เวลยังประกอบด้วย หนังสือการ์ตูนไทอิน ที่ตีพิมพ์โดยมาร์เวลคอมิกส์ นอกจากนี้มาร์เวลสตูดิโอส์ยังได้สร้างภาพยนตร์สั้นชุดสำหรับวางจำหน่ายลงแผ่น เรียกว่า มาร์เวลวันช็อตส์ และแคมเปญการตลาดแบบปากต่อปากของแต่ละภาพยนตร์และในจักรวาลด้วย ดับเบิลยูเอชไอเอช นิวส์ฟรอนต์ และ เดอะเดลิบิวเกิล รายการที่เลียนแบบรายการข่าว
แฟรนไชส์ประสบความสำเร็จในเชิงพาณิชย์และได้รับการตอบรับที่ดีจากนักวิจารณ์ และยังได้สร้างแรงบันดาลใจให้กับสตูดิโอภาพยนตร์และโทรทัศน์อื่น ๆ ที่มีสิทธิ์ในการดัดแปลงตัวละครในหนังสือการ์ตูน โดยพยายามสร้างจักรวาลร่วมที่คล้ายคลึงกับจักรวาลภาพยนตร์มาร์เวล นอกเหนือจากสื่อในจักรวาลร่วมแล้ว จักรวาลภาพยนตร์มาร์เวล ยังมีสถานที่ท่องเที่ยวหลายแห่ง, นิทรรศการศิลปะ, รายการโทรทัศน์พิเศษสองรายการ, หนังสือแนะนำสำหรับภาพยนตร์แต่ละเรื่อง, วิดีโอเกมไทอินจำนวนมากและโฆษณา
ภาพยนตร์
เควิน ไฟกี, รองหัวหน้าของอาราด ตระหนักว่า มาร์เวลยังคงเป็นเจ้าของสิทธิ์ในตัวสมาชิกหลักของ อเวนเจอร์ส ไม่เหมือนกับ สไปเดอร์-แมนและเอ็กซ์เมน ซึ่งมีโซนี่และฟอกซ์เป็นเจ้าของลิขสิทธิ์ภาพยนตร์ ตามลำดับ ไฟกีซึ่งอธิบายตัวเองว่าเป็น "แฟนบอย" จินตนาการถึงการสร้างจักรวาลที่ใช้ร่วมกัน เช่นเดียวกับผู้สร้าง สแตน ลีและแจ็ค เคอร์บี ที่ทำกับหนังสือการ์ตูนในช่วงต้นทศวรรษ 1960 สตูดิโอได้เงินทุนจากวงเงินสินเชื่อหมุนเวียน 7 ปี มูลค่า 525 ล้านดอลลาร์สหรัฐกับ เมอร์ริล ลินช์ แผนการณ์ของมาร์เวลคือเปิดตัวละครหลักของพวกเขาในภาพยนตร์แต่ละเรื่อง แล้วรวมเข้าด้วยกันในภาพยนตร์ข้ามฝั่ง อาราด ผู้ซึ่งสงสัยในแผนการณ์นี้ ยืนกรานว่าเป็นเพราะชื่อเสียงของเขาที่ช่วยให้สตูดิโอสามารถจัดหาเงินทุนเริ่มต้นมาได้ เขาลาออกในปีถัดมา
Neodistemon
Neodistemon เป็นสกุลของพืชดอกที่อยู่ในวงศ์ Urticaceae มีเพียงสปีชีส์เดียวคือ Neodistemon indicus.
ถิ่นกำเนิดคือ อนุทวีปอินเดีย ถึง อินโดจีน